**Gdje za Badnjak i doček? Na Fuliranju vas čekaju najbolji street food i najtoplija atmosfera u gradu, a u Novu uplešite uz Zoster**

*Ako još niste odlučili gdje “parkirati” ekipu za Badnjak i doček, Fuliranje na Strossmayerovom trgu ozbiljan je kandidat za prvo mjesto na listi. Najšarmantniji zagrebački adventski punkt ove je zime prerastao u mali grad za sebe: s vrhunskim street food chefovima, zimskim koktelima, koncertima, dječjim predstavama i humanitarnim akcijama koje blagdanima vraćaju pravi smisao*

Fuliranje na Strossmayerovom trgu i ove je godine potvrdilo reputaciju najšarmantnijeg zagrebačkog adventskog punkta, onog mjesta na koje “svratite na kratko”, a onda se spontano zadržite na još jedan ili nekoliko krugova. Vrhunski street food chefovi, kreativni zimski kokteli, bogat glazbeni program, dječje predstave i radionice, umjetničke instalacije, edukativni punktovi te snažan humanitarni fokus pretvorili su 13. izdanje Fuliranja u najzabavniju učionicu i dnevni boravak na otvorenom za sve generacije.

Ovogodišnja tema “Priroda i društvo” donijela je sadržaje koji potiču znatiželju, brigu o okolišu i kreativno učenje, pa je Strossmayerov trg postao pozornica za Nature & History Trail ture, zero waste radionice, Šiv Pop i Swap party, ali i izložbeni prostor jedinstvene instalacije Mrtva priroda mladih umjetnika Lane Đurđek i Roberta Fenricha, pobjednika Art Waste Challenge natječaja u organizaciji Fuliranja, u suradnji s HDLU-om i Metro Hrvatska. Uz Ladies First subote posvećene Udruzi SVE za NJU i obiteljske nedjelje sa zborom Zagrepčanke & dečki i programima za najmlađe, Fuliranje se definitivno profiliralo kao mjesto gdje mali i veliki fuliranti dijele isti adventski entuzijazam.

Gastro ponuda ove zime okuplja impresivnu ekipu: Noel\*, Dante Tapas & More, Pastamisee, Gdje je Jura by Juraj Klepić, Strikoman’s Bistro, SpudBud, Buncek, Picnic Mingle & Fun, ŠišCo chefa Maria Mihelja, Institut za kobasice by Mate Janković, Chef’s burger by Ivan Pažanin, Pizza Social Club, Mama Zakucava, Brûlée Bar te GingleBells i Rakijarnicu kao nezaobilazne stanice za zimske koktele i rakije. Usto, tu su i Aura gift shop, Beta by Široka s ručno rađenim nakitom te Fuliranje Fun Shop za last minute božićni shopping koji ima više šarma od klasične kupnje u centru. Posjetitelje posebno razveseljava ZABA Happy Hour svakog dana između 18 i 19 sati, koji korisnicima ZABA Mastercard kartica donosi 10% popusta na hranu, piće i prigodne darove, pa je Fuliranje postalo idealna stanica između posla i večernjeg izlaska. Trg diše kao mali grad: od plesnjaka i koncerata za seniore ponedjeljkom navečer, preko svakodnevnih tematskih DJ programa, do vikend druženja pod lampicama koja se spontano produže do ponoći.

U takvoj, mnogima već 13 godina najdražoj atmosferi, Badnjak i doček Nove godine ističu se kao apsolutni vrhunci Fuliranja. **Badnjak** donosi posebno veselu atmosferu, uz raskošnu ponudu svih kućica, a pojedini chefovi, poput Ivana Temšića, pripremili su i posebne novitete na meniju. Na Noel\* kućici tako u tjednu uoči Badnjaka debitira Divlja kobaja: kobasica od divljači s kupus salatom, ketchupom od jabuke, chilli majonezom i sušenim malinama, te Porchetta burger s rolanom svinjetinom, svježim krem sirom, pečenim paprikama, senfom i medom, idealan za sve koji blagdane vole začiniti ozbiljnim comfort foodom. Osim hedonizma, tu je i lijepa humanitarna priča: 23. prosinca Noel\* ponovno ugošćuje štićenike UNUO udruge koji od 15 do 17 sati kuhaju rame uz rame s chefom Temšićem, a sav prihod kućice u tom terminu ide upravo za UNUO.

Usto Fuliranje i ove godine ima snažan društveno odgovoran predznak: sve kućice surađuju s Crumbs platformom kroz koju se svakodnevno izdvaja 15 porcija hrane, spašava višak i čini vrhunska gastronomija dostupnijom, uz poziv posjetiteljima da “budu heroji Adventa” jednim klikom u aplikaciji. U atmosferi opuštenog druženja, posjetitelji tako dobivaju priliku spojiti zabavu, dobru hranu i konkretan čin solidarnosti.

Najopušteniji i najoriginalniji **doček Nove godine** u centru grada sve od 2012. godine potpisuje upravo Fuliranje. Slavlje na Staru godinu kreće već od 13 sati warm-upom uz DJ Škrinju, a kulminira koncertom Zostera od 22 sata, što je savršen soundtrack za one koji žele posve opušten i nadasve plesni ulazak u 2026. godinu. Zoster, mostarski bend koji vješto spaja reggae, rock, ska i pop u prepoznatljiv, angažirani, ali topli i plesni zvuk, godinama slovi kao jedan od najcjenjenijih regionalnih bendova. Poznati po inteligentnim, društveno osviještenim tekstovima i karizmatičnom frontmenu Mariu Knezoviću, uživo redovito stvaraju onu posebnu razmjenu energije s publikom, baš onakvu kakvu želite osjetiti dok odbrojavate zadnje minute stare godine.

Na Fuliranju će ulazak u Novu tako biti obilježen druženjem pod otvorenim nebom, najboljim street foodom i zimskim koktelima uz nenadmašnu Zoster energiju. Od prvih taktova pa sve do odbrojavanja očekuje se plesni, reggae-rock šus, zajedničko pjevanje hitova i idealan party u samom srcu Zagreba!

Za svakodnevne novosti pratite Fuliranje na [Facebooku](https://www.facebook.com/Fuliranje) [Instagramu](https://www.instagram.com/fuliranje/) i [Tik Toku](https://www.tiktok.com/@fuliranje)

**Mjesto**: Trg Josipa Jurja Strossmayera, Zagreb

**Trajanje**: Do 07. siječnja 2026.

**Radno vrijeme:**  pon-čet 12:00 - 23:00 h / pet 12:00 - 24:00 h / sub-ned 11:00 -24:00 h

**Božić** 17:00 - 24:00 h

**Štefanje** 12:00 - 24:00 h

**Stara Godin**a 12:00 - 00:03h

**Nova Godina** 17-24:00 h

**Besplatno:** ulaz, koncerti, predstave, plesnjaci, radionice, History i Nature Trail

Foto: Sandro Sklepić